[ca] ANTECEDENTS: Per a l'adequat diagnòstic i/o tractament dels pacients amb epilèpsia refractària o trastorns del moviment es requereix la implantació d'elèctrodes cerebrals en alguns casos seleccionats. HIPÒTESIS: El robot estereotàxic Neuromate® és una eina precisa per a la col·locació d'elèctrodes cerebrals en pacients pediàtrics. El seu ús en estereoelectroencefalografía (SEEG) i estimulació cerebral profunda (ECP) és segur i d'utilitat clínica en aquests pacients. OBJECTIUS: Verificar la precisió, seguretat i els resultats clínics obtinguts de la seva aplicació en SEEG i ECP en pacients pediàtrics. METODOLOGIA: Estudi prospectiu observacional recollint els pacients intervinguts d'aquestes dues tècniques durant els primers mesos d'ús del robot al nostre hospital. S'ha avaluat la precisió calculant les distàncies entre la trajectòria final i la trajectòria planificada a nivell del punt d'entrada i la diana per als dos grups de pacients. S'ha emprat el software Voxim® per a co-registrar el pla preoperatori amb la trajectòria final obtinguda per TC. Les distàncies s'han calculat amb les eines de mesura proporcionades per aquest mateix software. S'ha recollit també les complicacions de la cirurgia. La utilitat clínica en els pacients amb epilèpsia s'ha avaluat analitzant si la SEEG ha complementat la informació obtinguda amb els mètodes diagnòstics no invasius, permetent conjuntament delimitar l'àrea epileptògena i, secundàriament, si s'ha pogut realitzar una termocoagulació o cirurgia, i el seu pronòstic d'epilèpsia avaluat amb la classificació d'Engel i ILAE als 3 i 6 mesos de la ressecció, en cas d'ésser possible. La utilitat clínica en el grup de ECP s'ha objectivat mitjançant les escales de Burke-Fahn-Marsden Dystonia Rating Scale (BFMDRS) en pacients amb signes distònics i Unified Myoclonus Rating Scale (UMRS) en pacients amb mioclònies, preopeatòriament, al mes i als 6 mesos de la cirurgia. S'ha avaluat també la qualitat de vida mitjançant la escala Neuro-QOL preoperatòriament i als 6 mesos de la intervenció. RESULTATS: 14 pacients amb edats entre 5 i 18 anys amb epilèpsia refractària al tractament mèdic han estat intervinguts dins el període d'estudi i se'ls ha implantat 164 elèctrodes de SEEG en total. L'error promig al punt d'entrada ha estat de 1.57 mm i de 1.77 mm a nivell de la diana. Un pacient va patir una meningitis i un altre un hematoma, que no han deixat seqüeles. La tècnica ha estat útil per a la presa de decisions en tots els casos. S'ha intervingut quirúrgicament 12 pacients i s'ha assolit un bon pronòstic d'epilèpsia en 9. 6 pacients d'entre 7 i 16 anys diagnosticats de distonia aïllada (DYT1 negativa) en 3 casos, coreodistonia deguda a mutació en el gen PDE2A en 1, i distonia mioclònica (SGCE positiva) en 2 han estat intervinguts d'estimulació cerebral profunda. La precisió dels elèctrodes ha estat de 1.24 mm a nivell de la diana. Aquests pacients van presentar una millora motora del 65% i funcional del 48% segons la BFMDRS. Els pacients amb mioclònies han presentat una millora del 95-100% en les mateixes i del 50-75% en la avaluació funcional de la UMRS als 6 mesos. La Neuro-QOL també ha revelat una millora en la funció motora i les relacions socials, però un empitjorament a nivell d'angoixa, funció cognitiva i dolor. La única complicació ha estat la medialització d'un elèctrode que limita la intensitat de la estimulació als contactes més inferiors. CONCLUSIONS: El robot estereotàxic Neuromate® és una eina precisa per a la implantació dels elèctrodes cerebrals en estereoelectroencefalografia (SEEG) i estimulació cerebral profunda (ECP) en pacients pediàtrics. Aquestes tècniques, tot i que invasives, són segures i de gran rendibilitat clínica en pacients seleccionats.

[en] BACKGROUND: For the proper diagnosis and/or treatment of patients with refractory epilepsy or movement disorders, implantation of cerebral electrodes is required in some cases. HYPOTHESIS: The Neuromate® robot is an accurate tool for the placement of brain electrodes in pediatric patients. Its use in stereoelectroencephaly (SEEG) and deep brain stimulation (DBS) is safe and of clinical usefulness. OBJECTIVES: To verify the accuracy, safety and usefulness obtained from its application in SEEG and DBS in pediatric patients. METHODOLOGY: Observational prospective study collecting the patients undergoing these two techniques with the robot in our hospital. Accuracy has been evaluated at the entry and target point with the Voxim® software. Usefulness in SEEG has been evaluated and, secondly, outcome of resective surgery (if performed) with Engel and ILAE classifications at 3 and 6 months. Usefulness in DBS has been measured by the Burke-Fahn-Marsden Dystonia Rating Scale (BFMDRS), Unified Myoclonus Rating Scale (UMRS) in patients with myoclonus and Neuro-QOL preoperatively, at 1 and 6 months. RESULTS: 14 patients with ages between 5 and 18 years old with refractory epilepsy have been operated (164 SEEG electrodes). The average error at the entry point was 1.57 mm and 1.77 mm at the target point. One patient has suffered from meningitis and another a hematoma. The technique has been useful for decision-making in all cases. Resective surgery has been performed in 12 patients and a good epilepsy outcome has been achieved in 9. 6 patients between 7 and 16 years of age with dystonia have been operated on deep brain stimulation. Accuracy of the electrodes has been 1.24 mm at the target level. A motor improvement of 65% and functional of 48% according to the BFMDRS have been achieved. Patients with myoclonus have improved 95-100% in myoclonus and 50-75% in the functional evaluation of the UMRS at 6 months. Neuro-QOL has revealed an improvement in motor function and social relationships. The only complication has been the deviation of an electrode. CONCLUSIONS: The Neuromate® robot is an accurate tool for the implantation of stereoelectroencephalography (SEEG) and deep brain stimulation (DBS) electrodes in pediatric patients. These techniques are safe and of great clinical profitability in selected patients.